[เชียงใหม่ : นิมมานเหมินทร์ซอย 9]
ร้านนี้เพิ่งเปิดตัวได้ประมาณ 1 เดือน ตั้งอยู่ที่ถนนนิมมานเหมินทร์ ซอย 9 หากมาจากถนนนิมมานเหมินทร์ จะอยู่ฝั่งซ้ายมือ ติดกับร้าน  The Barisotel By Baristro เป็นอาคารพาณิชย์ 1 คูหาต้องสังเกตุให้ดีค่ะ (ยอมรับเดินเลยร้านมาตั้งไกล) เพราะป้ายหน้าร้านเล็กมาก ๆ  สำหรับการจอดรถต้องหาจอดได้ตลอดแนวค่ะ ตามวันคู่และวันคี่ ของถนนนิมมานเหมินทร์ แต่วันนี้ไปจอด ซอย 17  เดินออกกำลังกายมากินของหวานที่ซอย 9 ????????????

บรรยากาศร้านแต่งด้วยโทนสีขาวเหลืองนวล ให้ความรู้สึกสว่างและอบอุ่น น่านั่ง  ถ้าใครเป็นสาย Selfie ไม่น่าพลาดร้านนี้ แสงได้ค่ะ  แต่อาจถ่ายลำบากนะคะ เพราะลูกค้าแน่นร้านมาก ๆ ค่ะ ช่วงนี้กระแสยังไม่ตก  


มีอะไรขายบ้าง ????  ขนมหวาน สไตส์ไต้หวัน เพื่อสุขภาพดับร้อน มี Coffee / Cake / Dessert
Style homemade และมีเมนูซิกเนเจอร์  3 เมนูค่ะ เป็นเมนูน้ำแข็งใสตามแบบฉบับของทางร้าน เรียกว่า  Brown Signature no 1, 2, 3 ตามลำดับ โดยแต่ละเมนูจะมีลูกเล่น ท็อปปิ้ง แตกต่างกันไป ไม่ว่าจะเป็น ไต้หวันโมจิ ทาโร่บอล บุก เยลลี มันหวานญี่ปุ่น เผือก บาร์เลย์  ถั่วแดง ฯลฯ และเสริฟ์พร้อมกับนมสดเพิ่มความมัน ในราคา ที่ 129.- บาท ทุกเมนูซิกเนเจอร์

ส่วนเมนูอื่น ๆ ที่น่าสนใจก็คงจะเป็น Soft Serve แบบ  natural grain soft serve และเครื่องดื่มจำพวก Refreshing Tea รสต่าง ๆ อาทิ Wild berries tea / Aloe vera flower tea / Passion Fruit tea+ Collagen boba  

ในความคิดเห็นส่วนตัว ที่ได้เห็นตัวอย่างเมนูต่าง  ๆ ของร้าน ถือว่าน่าสนใจมากค่ะ ในช่วง Summer แบบนี้ ^^

ในครั้งนี้ได้ลิ้มลองเมนู ซิกเนเจอร์ของร้าน No.2 น้ำแข็งใส่ที่ท็อปปิ้งด้วย ทาโร่บอล+บุก เยลลี่+ไต้หวันโมจิ+มะพร้าวกระทิ  ในราคา 129.-  ที่เสริฟ์พร้อมกับนมสดเกล็ดน้ำแข็งดูผิวเผินคล้าย ๆ กับน้ำตาลทรายแดง เม็ดสวยงาม รสชาติไม่หวานมาก

ท้อปปิ้งต่างๆ วัตถุดิบเนื้อดีมาก ๆ ที่อร่อยที่สุดคงเป็น มะพร้าวกระทิ นุ่ม ๆ นวล ๆ ไม่เหมือนวุ้นมะพร้าวโดยสิ้นเชิง มันมีความละมุนหอมแบบที่เป็นธรรมชาติกว่า  ส่วนไต้หวันโมจิ  ทาโร่บอล หนึบ ๆ นุ่ม ๆ ดีจ้า โดยรวมไม่หวานมากทานสบาย เป็นเมนูดับร้อนที่น่าสนใจทีเดียว ส่วนอีกเมนูหนึ่งได้แก่

Taiwanese Toast 49.- ซึ่งเป็นเมนูที่ไม่คิดว่าจะอร่อย เพราะเห็นว่าเป็นขนมปังปิ้งธรรมดา ไม่น่าจะมีอะไรพิเศษ แต่เมื่อได้หั่นเป็นชิ้น ๆ ได้สัมผัสถึงความเหนียวของขนมปัง และหลังจากได้ชิมแล้ว พบว่า เมนูนี้มีอะไรพิเศษมากกว่าขนมปังปิ้งธรรมดาและนั่นคือ กลิ่นที่หอมคล้าย ๆ เนยแต่ก็ไม่เชิงทีเดียว มันมีความฟูหนา ในความคิดส่วนตัวน่าจะมีไข่เป็นส่วนผสมที่ทำให้ขนมปังนี้มีความหนาฟูและหอมตามแบบฉบับของร้าน ที่ลงตัว..และไม่คิดว่าจะอร่อย

โดยรวมประทับใจ รสชาติขนมทั้ง 2อย่างและบรรยากาศร้าน  แต่ติดอย่างเดียว คือ เมนูออกช้าไปค่ะ รอยาวไป อาจด้วยลูกค้าที่มากชนิดที่ต้องนั่งคอย และมาในช่วงบ่าย ๆ ที่ทุกคนต่าง ต้องการหาขนมหวานดับร้อนกัน เลยเป็นอะไรที่พูดยาก...ต้องใช้ขนมหวานแก้ ...ละก็หายจริง ๆ ค่ะ ใจจริงอยากให้ร้านปรับความเร็วเพิ่มอีกค่ะ เพราะมัน very ช้า  จริง ๆ ขนมอร่อย พนักงานบริการ ดีน่ารัก  แต่.....ช้ามาก ๆ 

วันนี้ให้ไว้ที่ 4/5 ค่ะ

หมายเหตุ การแสดงความคิดเห็นส่วนตัวในแต่ละเนื้อหาของรีวิวและ เป็นการนำเสนอ เพียง "ครั้งนั้น" ที่ไป ควรพิจารณาจากผู้รีวิวท่านอื่นและข้อมูลจากแหล่งอื่นประกอบ